ระเบียบคณะกรรมการตรวจเงินแผ่นดินระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดินเลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดินผู้ช่วยเลขานุการกรรมการตรวจเงินแผ่นดินเลขานุการผู้ว่าการตรวจเงินแผ่นดินและผู้ช่วยเลขานุการผู้ว่าการตรวจเงินแผ่นดิน(ฉบับที่ ๓)พ.ศ. ๒๕๕๗ โดยที่เป็นการสมควรปรับปรุงระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดินผู้ช่วยเลขานุการกรรมการตรวจเงินแผ่นดิน เลขานุการผู้ว่าการตรวจเงินแผ่นดินและผู้ช่วยเลขานุการผู้ว่าการตรวจเงินแผ่นดิน พ.ศ. ๒๕๔๕อาศัยอำนาจตามความในมาตรา ๕๒ (๕) และ (๙) แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดินพ.ศ. ๒๕๔๒ ประกอบประกาศคณะรักษาความสงบแห่งชาติ ฉบับที่ ๒๔/๒๕๕๗ เรื่องให้พระราชบัญญัติประกอบรัฐธรรมนูญมีผลใช้บังคับต่อไป ลงวันที่ ๒๓ พฤษภาคม ๒๕๕๗และข้อ ๙ แห่งประกาศคณะรักษาความสงบแห่งชาติ ฉบับที่ ๗๑/๒๕๕๗ เรื่อง การสรรหาคณะกรรมการตรวจเงินแผ่นดินและผู้ว่าการตรวจเงินแผ่นดินลงวันที่ ๒๗ มิถุนายน ๒๕๕๗ คณะกรรมการตรวจเงินแผ่นดินจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดินผู้ช่วยเลขานุการกรรมการตรวจเงินแผ่นดิน เลขานุการผู้ว่าการตรวจเงินแผ่นดินและผู้ช่วยเลขานุการผู้ว่าการตรวจเงินแผ่นดิน (ฉบับที่ ๓) พ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มข้อความต่อไปนี้เป็นข้อ ๖ (๕)แห่งระเบียบคณะกรรมการตรวจเงินแผ่นดิน ว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดิน ผู้ช่วยเลขานุการกรรมการตรวจเงินแผ่นดินเลขานุการผู้ว่าการตรวจเงินแผ่นดิน และผู้ช่วยเลขานุการผู้ว่าการตรวจเงินแผ่นดินพ.ศ. ๒๕๔๕ข้อ ๖ (๕) ไม่มีลักษณะต้องห้ามอื่นเช่นเดียวกับลูกจ้างของสำนักงานการตรวจเงินแผ่นดินตามระเบียบคณะกรรมการตรวจเงินแผ่นดินว่าด้วยลูกจ้างสำนักงานการตรวจเงินแผ่นดินข้อ ๔ ให้ยกเลิกความในข้อ๑๒แห่งระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดิน ผู้ช่วยเลขานุการกรรมการตรวจเงินแผ่นดินเลขานุการผู้ว่าการตรวจเงินแผ่นดิน และผู้ช่วยเลขานุการผู้ว่าการตรวจเงินแผ่นดินพ.ศ. ๒๕๔๕ แล้วให้ใช้ความต่อไปนี้แทนข้อ ๑๒ ที่ปรึกษาประธานกรรมการมีหน้าที่ให้คำปรึกษาและข้อเสนอแนะต่อประธานกรรมการโดยปฏิบัติงานเต็มเวลาทำงานปกติข้อ ๕ ให้ยกเลิกความในข้อ ๑๓แห่งระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดิน ผู้ช่วยเลขานุการกรรมการตรวจเงินแผ่นดินเลขานุการผู้ว่าการตรวจเงินแผ่นดิน และผู้ช่วยเลขานุการผู้ว่าการตรวจเงินแผ่นดินพ.ศ. ๒๕๔๕ แล้วให้ใช้ความต่อไปนี้แทนข้อ ๑๓ เลขานุการประธานกรรมการ เลขานุการกรรมการและเลขานุการผู้ว่าการ มีหน้าที่ค้นคว้าทางวิชาการเพื่อเป็นข้อมูลประกอบการพิจารณาวินิจฉัยเรื่องต่างๆ งานบริหารทั่วไป งานเลขานุการตลอดจนประสานการปฏิบัติงานในภารกิจที่อยู่ในความรับผิดชอบของประธานกรรมการ กรรมการหรือผู้ว่าการตรวจเงินแผ่นดิน แล้วแต่กรณีและปฏิบัติหน้าที่อื่นตามที่ประธานกรรมการ กรรมการ หรือผู้ว่าการมอบหมายแล้วแต่กรณี โดยปฏิบัติงานเต็มเวลาทำงานปกติผู้ช่วยเลขานุการประธานกรรมการ ผู้ช่วยเลขานุการกรรมการผู้ช่วยเลขานุการผู้ว่าการ มีหน้าที่ช่วยปฏิบัติงานของเลขานุการตามวรรคหนึ่ง และปฏิบัติหน้าที่อื่นตามที่ประธานกรรมการกรรมการ หรือผู้ว่าการมอบหมาย แล้วแต่กรณี โดยปฏิบัติงานเต็มเวลาทำงานปกติข้อ ๖ ให้ยกเลิกความใน(๓) ของข้อ ๑๕แห่งระเบียบคณะกรรมการตรวจเงินแผ่นดินว่าด้วยการแต่งตั้งที่ปรึกษาประธานกรรมการตรวจเงินแผ่นดินเลขานุการประธานกรรมการตรวจเงินแผ่นดิน เลขานุการกรรมการตรวจเงินแผ่นดินผู้ช่วยเลขานุการประธานกรรมการตรวจเงินแผ่นดินผู้ช่วยเลขานุการกรรมการตรวจเงินแผ่นดิน เลขานุการผู้ว่าการตรวจเงินแผ่นดินและผู้ช่วยเลขานุการผู้ว่าการตรวจเงินแผ่นดิน พ.ศ. ๒๕๔๕ แล้วให้ใช้ความต่อไปนี้แทนข้อ ๑๕ (๓) ค่าใช้จ่ายในการเดินทางให้นำระเบียบคณะกรรมการตรวจเงินแผ่นดินว่าด้วยค่าใช้จ่ายในการเดินทางไปราชการมาใช้บังคับแก่ค่าใช้จ่ายในการเดินทางของที่ปรึกษาเลขานุการและผู้ช่วยเลขานุการตามระเบียบนี้โดยอนุโลม โดยให้ประธานกรรมการ กรรมการหรือผู้ว่าการ แล้วแต่กรณี มีอำนาจพิจารณาอนุมัติการเดินทางไปปฏิบัติราชการและให้ที่ปรึกษาประธานกรรมการได้รับสิทธิในอัตราเดียวกับข้าราชการสำนักงานการตรวจเงินแผ่นดินที่ดำรงตำแหน่งประเภทวิชาการระดับทรงคุณวุฒิหรือระดับ๑๐ เลขานุการประจำประธานกรรมการ กรรมการ และผู้ว่าการได้รับสิทธิในอัตราเดียวกับข้าราชการสำนักงานการตรวจเงินแผ่นดินที่ดำรงตำแหน่งประเภททั่วไประดับอาวุโสหรือระดับ ๘ ผู้ช่วยเลขานุการประจำประธานกรรมการ กรรมการและผู้ว่าการได้รับสิทธิในอัตราเดียวกับข้าราชการสำนักงานการตรวจเงินแผ่นดินที่ดำรงตำแหน่งประเภททั่วไประดับชำนาญงานหรือระดับ ๖ประกาศณ วันที่ ๒๘ สิงหาคม พ.ศ. ๒๕๕๗ประพีร์อังกินันทน์รองผู้ว่าการตรวจเงินแผ่นดินรักษาราชการแทนผู้ว่าการตรวจเงินแผ่นดินใช้อำนาจหน้าที่แทนประธานกรรมการตรวจเงินแผ่นดินปริยานุช/ผู้จัดทำ๔ พฤศจิกายน๒๕๕๗ปริญสินีย์/ผู้ตรวจ๔ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๖๖ ก/หน้า ๒/๑๑ กันยายน ๒๕๕๗